După cum a declarat Vlad Batrîncea, vicepreședinte al Parlamentului, președintele fracțiunii parlamentare a Blocului Comuniștilor și Socialiștilor, primul amendament se axează pe consolidarea suveranității Republicii Moldova prin sancționarea acțiunilor care transmit controlul asupra sistemelor și instituțiilor naționale unor entități străine.
“Orice acțiune, în opinia noastră, care subminează suverenitatea și independența sistemului național bancar, sistemului național al ordinii publice, sistemului național al apărerii, sistemului securității naționale, cît și a altor instituții care vin să asigure adevărata independență a Republicii Moldova, orice acțiune prin care practic se transmite unor organisme străine controlul asupra activității acestor instituții ori accesul la bazele de date ale acestor instituții, sau bazele de date ale persoanelor – vor cădea sub incidența Codului Pena al Republicii Moldova, în special a articolului de trădare de patrie. Nimeni nu are dreptul, fie din Est sau Vest să se implice în treburile interne ale statului nostru”, a spus el.
Al doilea amendament se referă la respectarea statutului de neutralitate permanentă a țării și propune pedepse severe pentru acțiunile care subminează această neutralitate.
“Observăm tot mai multe atacuri la adresa neutralității noastre, consfințită în Legea Supremă, observăm prea multă retorica privind militarizarea Republicii Moldova și se creează impresia că țară noastră în curînd va deveni parte a unor evenimente militare. Republica Moldova este un stat neutru, mic, pașnic, nu pretindem la teritoriile nimănui, dorim să trăim pașnic pe teritoriul nostru și nu dorim implicarea Republicii Moldova în careva acțiuni militare, ori transformarea Republicii Moldova într-o unealtă a cuiva împutrivă altcuiva”, a subliniata deputatul.Potrivit deputatului socialist, legea neutralității permanente trebuie aprobată de Parlament, iar Codul Penal trebuie să includă măsuri și urmări clare pentru cei care nu respectă neutralitatea noastră și care atrag RM în scenarii periculoase.
Vlad Bătrîncea a remarcat ca BCS este deschis să dezbată aceste amendamente și în cadrul comisiei de profil, și în cadrul audierilor publice, cu includerea activă a societății civile și a forțelor extraparlamentare.